**Arda Güler** (\* 25. február 2005, Altındağ, Turecko) je turecký profesionálny futbalista, ktorý hráva na poste ofenzívneho stredopoliara pôsobiaci v španielskom klube Real Madrid.

Klubová kariéra
---------------

Güler vyrastal v akadémii Gençlerbirliği neskôr sa pripojil k Fenerbahçe.

### Fenerbahce SK

Güler podpísal s Fenerbahçe 13. januára 2021 profesionálnu zmluvu na dva a pol roka. Za klub debutoval 19. augusta 2021 v zápase štvrtého predkola Európskej ligy UEFA 2021/22 proti HJK Helsinki, jeho tím zvíťazil 1:0. V Süper Lig debutoval 22. augusta pri výhre 2:0 nad Antalyasporom, v zápase si pripísal aj asistenciu. V prvej sezóne za klub odohral 12 zápasov a strelil tri góly. V marci 2022 sa stal najmladším strelcom Fenerbahce v Süper Lig iba tri týždne po tom čo dovŕšil 17 rokov. O Gülera mali postupne záujem veľké európske kluby.

V prvom zápase sezóny 2022/23 proti Kasimpase strelil dva góly za 21 minút a jeho tímy vyhral 6:0. 11. júna 2023 sa s Fenerbahçe SK tešil zo zisku prvej seniorskej trofeje keď vo finále Tureckého pohára zdolali Istanbul Basaksehir 2:0.

6. júla sa Güler rozlúčil s fanúšikmi Fenerbahce na sociálnej sieti Instagram.

### Real Madrid

Dňa 6. júla španielsky klub Real Madrid CF oznámil podpis Gülera za ktorého zaplatili tureckému klubu 20 miliónov €. S Realom podpísal šesťročný kontrakt do júna 2029.

Medzinárodná kariéra
--------------------

V seniorskej reprezentácii Turecka debutoval 19. novembra 2022 v priateľskom zápase proti Česku (výhra 2:1). Svoj prvý gól strelil 19. júna 2023 v kvalifikačnom zápase na EURO 2024 pri výhre 2:0 nad Walesom.

Štatistiky
----------

### Klubové

*K 8. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Fenerbahçe | 2021/22 | Süper Lig | 12 | 3 | 0 | 0 | 4**2 3** | 0 | 14 | 3 |
| 2022/23 | 20 | 4 | 5 | 1 | 10**1 2** | 1 | 31 | 6 |
| Celkom | 32 | 7 | 5 | 1 | 14 | 1 | 51 | 9 |
| Real Madrid | 2023/24 | La Liga | 0 | 0 | 0 | 0 | 0 | 0 | 0 | 0 |
| Celkovo | 32 | 7 | 5 | 1 | 14 | 1 | 51 | 9 |

Poznámky
**1** Liga majstrov UEFA
**2** Európska liga UEFA
**3** Európska konferenčná liga UEFA
### Medzinárodné

*K 8. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Turecko | 2022 | 1 | 0 |
| 2023 | 3 | 1 |
| Celkovo | 4 | 1 |

Úspechy
-------

**Fenerbahce**

* Turecký pohár: 2022/23

Referencie
----------

1. ↑   *Arda Guler: The Turkish wonderkid the whole of Europe wants to sign | Goal.com US* [online]. www.goal.com, 2022-04-19, [cit. 2023-07-08]. Dostupné online. (po anglicky)
2. ↑   *Kasımpaşa vs Fenerbahçe (0-6) Aug 15, 2022 Match Stats* [online]. FootballCritic, [cit. 2023-07-08]. Dostupné online. (po anglicky)
3. ↑   *Arda Güler becomes a Real Madrid player | Real Madrid CF* [online]. Real Madrid C.F. - Web Oficial, [cit. 2023-07-08]. Dostupné online. (po anglicky)
4. ↑   *Barcelone ostali len oči pre plač. Futbalová hviezda budúcnosti dala prednosť Realu Madrid* [online]. Šport.sk, 2023-07-06, [cit. 2023-07-08]. Dostupné online.

Externé odkazy
--------------

* Arda Güler na transfermarkt.com